ĮSAKYMAS

DĖL ŠILALĖS RAJONO SAVIVALDYBĖS ADMINISTRACIJOS VIEŠOSIOS INFORMACIJOS SURINKIMO IR TEIKIMO VIEŠOSIOS INFORMACIJOS RENGĖJAMS IR (AR) SKLEIDĖJAMS TVARKOS APRAŠO PATVIRTINIMO

2022 m. lapkričio 18 d. Nr. DĮV-825

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos visuomenės informavimo įstatymu, Lietuvos Respublikos teisės gauti informaciją ir duomenų pakartotinio naudojimo įstatymu:

1. T v i r t i n u Šilalės rajono savivaldybės administracijos viešosios informacijos surinkimo ir teikimo viešosios informacijos rengėjams ir (ar) skleidėjams tvarkos aprašą (pridedama).

2. P a v e d u Šilalės rajono savivaldybės administracijos:

2.1. skyrių vedėjams ir seniūnijų seniūnams supažindinti su šiuo įsakymu sau pavaldžius valstybės tarnautojus ir darbuotojus, dirbančius pagal darbo sutartį;

2.2. Veiklos administravimo skyriaus dokumentų tvarkytojai Danutei Ringienei supažindinti su šiuo įsakymu neįeinančius į struktūrinius padalinius valstybės tarnautojus ir darbuotojus, dirbančius pagal darbo sutartį.

3. P r i p a ž į s t u netekusiu galios Šilalės rajono savivaldybės administracijos direktoriaus 2007 m. gruodžio 5 d. įsakymą Nr. DĮV-1522 „Dėl Šilalės rajono savivaldybės administracijos informacijos pateikimo žiniasklaidos atstovams tvarkos aprašo“.

4. N u r o d a u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

# Administracijos direktorius Gedeminas Sungaila